Romance & Cigarettes

Romance & Cigarettes er en amerikansk filmmusikal fra 2005, skrevet og regissert av John Turturro. Mange profilerte skuespillere har roller i filmen, blant andre James Gandolfini, Susan Sarandon, Kate Winslet, Steve Buscemi, Bobby Cannavale, Mandy Moore, Mary-Louise Parker, Aida Turturro, Christopher Walken, Barbara Sukowa, Elaine Stritch, Eddie Izzard og Amy Sedaris. Filmen handler om middelklassemannen Nick Murder (Gandolfini), som både har en hustru (Sarandon) og en ukjent elskerinne (Winslet). Da Nick plutselig får en ny oppfatning av hva som er viktig i livet, gjør han alt for å få tilbake konen sin. Filmen ble nominert til Gulløven under Filmfestivalen i Venezia.

Handling 
Tidlig på 1980-tallet i New York oppdager syerske Kitty Kane et seksuelt eksplisitt dikt han har skrevet til elskerinnen hans, og hun får vite at ektemannen hennes, Nick Murder - en bygningsarbeider - har hatt en affære med en annen kvinne. Avsløringen genererer problemer mellom Kitty og Nick, og sender sjokkbølger både gjennom familien deres og den tett sammensveisede forstaden hvor de bor. Samtidig som hun sliter med foreldrenes forverrede forhold, finner datteren deres Baby - som spiller gitar og gir vokal for et lokalt rockeband - seg i en romanse med Chetty Jr.

Kitty sliter med å komme seg videre etter Nicks affære. Hun fortsetter å gå til kirken, hvor hun får kontakt med sin gamle sogneprest og blir med i kirke-koret deres. Hun ønsker å konfrontere kvinnen som ektemannen var utro med. Hun sporer opp kvinnen til butikken hvor hun jobber, der havner hun og Kitty i en voldelig fysisk krangel. Kort tid senere får Nick lakris-forgiftning, etter overstadig spising og havner på sykehus. Nicks mor forteller ham at han følger i fotsporene til sin like utro og frastøtende far og bestefar, som begge var engasjert i seksuelt tvilsom oppførsel, og ble stemplet som horebukker. Oppriktig skamfull, og fordi han ikke ønsker å bli husket på samme måte, avbryter Nick sin affære. Han prøver å forsone seg med Kitty, som samtykker i at de kan fortsette å bo sammen. Men hun nekter å tilgi ham for affæren hans.

Medvirkende 
 
 James Gandolfini som Nick Murder 
 Susan Sarandon som Kitty Kane Murder  
 Kate Winslet som Tula 
 Steve Buscemi som Angelo  
 Bobby Cannavale som Chetty Jr. / 'Fryburg'
 Mandy Moore som Baby Murder
 Mary-Louise Parker som Constance Murder
 Aida Turturro som Rosebud / 'Rara'
 Christopher Walken som Cousin Bo  
 Barbara Sukowa som Gracie
 Elaine Stritch som Grace Murder 
 Eddie Izzard som Father Gene Vincent 
 Amy Sedaris som Frances
 P.J. Brown som politimann
 Adam LeFevre som Frances' kjæreste
 Tonya Pinkins som Medic
 Cady Huffman som Roe 
 Kumar Pallana som Da Da Kumar

Referanser

Eksterne lenker 
 

Filmmusikaler fra USA
Filmer fra 2005
Engelskspråklige filmer
Filmkomedier fra USA
Romantiske filmer